b'\n_START_ARTICLE_\nWashingtons flag\n_START_PARAGRAPH_\nWashingtons flag best\xc3\xa5r af en gr\xc3\xb8n flagdug hvorp\xc3\xa5 delstatens segl er placeret. Flaget blev vedtaget 7. juni 1923, og har senere gennemg\xc3\xa5et flere specificeringer, sidste gang 19. april 1967. _NEWLINE_Delstaten Washingtons segl viser et billede af pr\xc3\xa6sident George Washington, USAs f\xc3\xb8rste pr\xc3\xa6sident, og den, der har givet delstaten sit navn, inden i en gul cirkel. P\xc3\xa5 cirkelen st\xc3\xa5r skriften "the seal of the state of Washington" sammen med \xc3\xa5rstallet "1889". \xc3\x85rstallet henviser til, at Washington blev USA\'s 42. delstat 11. november 1889. _NEWLINE_Delstaten Washingtons flag er det eneste delstatsflag i USA med gr\xc3\xb8n farve i dugen. Farven er en reference til delstatens k\xc3\xa6lenavn "den eviggr\xc3\xb8nne stat". Flaget er ogs\xc3\xa5 det eneste amerikanske delstatsflag, der viser et billede af en af landets pr\xc3\xa6sidenter. _NEWLINE_Tanken om et eget flag kom op i 1914 gennem den patriotiske organisation Daughters of the American Revolution. Gr\xc3\xb8nne flag med billeder af pr\xc3\xa6sident Washington var derefter i uofficiel brug frem til 7. juni 1923, da flaget blev officielt vedtaget. Senere \xc3\xa6ndringer har best\xc3\xa5et i n\xc3\xa6rmere beskrivelser af flagets detaljer.'